Babelscape/SREDFM huggingface dataset:
Walt Disney Animation Studios

Η Walt Disney Animation Studios είναι αμερικανική κινηματογραφική εταιρεία που ειδικεύεται στις ταινίες κινουμένων σχεδίων, σε μικρού μήκους ταινίες κινουμένων σχεδίων, αλλά και στην τηλεόραση. Τα κεντρικά γραφεία βρίσκονται στο Μπέρμπανκ της Καλιφόρνια, και είναι τμήμα της The Walt Disney Company. Η εταιρεία ιδρύθηκε στις 16 Οκτωβρίου 1923. Μέχρι τώρα η εταιρεία έχει κάνει την παραγωγή σε 54 μεγάλου μήκους κινηματογραφικές ταινίες, αρχής γενομένης με το "Η Χιονάτη και οι επτά νάνοι", το 1937, έως το και το "Οι Υπερέξι", το 2014.

Αρχικώς η εταιρεία — και, συγκεκριμένα το 1923 — έφερε την ονομασία Disney Brothers Cartoon Studio, όμως το 1929 ενσωματώθηκε με τη Walt Disney Productions και από εκεί και πέρα θα ασχολιόταν αποκλειστικά με την παραγωγή ταινιών μικρού μήκους, έως το 1934. Το 1986, όταν έγινε και αναδιάρθρωση στη Walt Disney Productions και αυτή μετονομάστηκε σε The Walt Disney Company, άλλαξε και η εταιρεία όνομα από σε Walt Disney Feature Animation και έγινε θυγατρική του τμήματος της πρώτης The Walt Disney Studios. Το 2006 η εταιρεία απέκτησε την τρέχουσα ονομασία της (Walt Disney Animation Studios), αφού και η εταιρεία Pixar, είχε εξαγορασθεί από την The Walt Disney Company, την ίδια χρονιά.

Η εταιρεία θεωρείται η πρεσβύτερη στον τομέα παραγωγής κινουμένων σχεδίων στην Αμερική, ενώ εξέλιξε διάφορες τεχνικές, έννοιες και αρχές, τα οποία έγιναν σίγουρες πρακτικές για το παραδοσιακό animation. Η εταιρεία, επίσης, ήταν πρωτοπόρος στην τέχνη του "storyboard", του οποίου τεχνικές χρησιμοποιούνται ακόμα και σήμερα τόσο στις ταινίες κινουμένων σχεδίων όσο και στις ταινίες που παρέχουν πραγματικούς ηθοποιούς και καρτούν μαζί (live-action). Στον κατάλογο κινηματογραφικών ταινιών της εταιρείας βρίσκονται τα πιο γνωστά "περιουσιακά στοιχεία" της The Walt Disney Company, όπως ο Μίκι Μάους, ο Ντόναλντ Ντακ, ο Γκούφυ και ο Πλούτο, τα οποία πια έχουν γίνει οι πιο γνωστές φιγούρες της εταιρίες στη λαϊκή κουλτούρα και μασκότ της ίδιας της The Walt Disney Company.
Team Silent

Η Team Silent ήταν ομάδα ανάπτυξης βιντεοπαιχνιδιών της Konami Computer Entertainment Tokyo (KCET), θυγατρική της Konami. Ευθύνεται για τη δημιουργία των τεσσάρων πρώτων παιχνιδιών της σειράς Silent Hill της Konami, τα οποία κυκλοφόρησαν από το 1999 μέχρι το 2004, με τους επόμενους τίτλους να αναπτύσσονται από τις εξωτερικές εταιρίες Climax Studios και Double Helix Games. Σύμφωνα με το συνθέτη της μουσικής της σειράς, Άκιρα Γιαμαόκα, η Team Silent αποτελούνταν από μέλη τα οποία απέτυχαν σε προηγούμενα εγχειρήματα και αρχικά σκόπευαν να αποχωρήσουν από την εταιρία, πριν το πρώτο παιχνίδι "Silent Hill" γίνει επιτυχία. Σύμφωνα με τον Κένζι ΛαΜαρ, καλλιτέχνη του "Silent Hill: Homecoming", η ομάδα τελικά απορρίφθηκε από την ίδια την Konami, καθώς ήθελε δυτικές ομάδες ανάπτυξης να φτιάξουν τα παιχνίδια της σειράς. Η Konami Computer Entertainment Tokyo συγχωνεύθηκε με τη μητρική της εταιρία, Konami, τον Απρίλιο του 2005.
Πέντε W

Τα Πέντε W "(Five Ws)" ή τα Πέντε W και ένα H "(Five Ws and one H") ή τα Έξη W "(Six Ws)", είναι ερωτήματα των οποίων οι απαντήσεις θεωρούνται βασικές στη συγκέντρωση των πληροφοριών. Αναφέρονται συχνά στη δημοσιογραφία (συγκρ. στυλ ειδήσεων), στην έρευνα και τις αστυνομικές έρευνες. Αποτελούν την φόρμουλα για την απόκτηση της πλήρους ιστορίας επί ενός θέματος. Σύμφωνα με την αρχή των Πέντε W, η έκθεση μπορεί να θεωρηθεί ολοκληρωμένη, μόνο αν απαντά σε αυτά τα ερωτήματα, ξεκινώντας με μια ερωτηματική λέξη:

*Τα Έξη W, θα πρέπει να ακολουθήσουν την παρακάτω σειρά:
* Ποιος το έκανε αυτό; "(Who did that?)"
* Τι συνέβη; "(What happened?)"
* Πού έλαβε χώρα το συμβάν; "(Where did it take place?)"
* Πότε έλαβε χώρα το συμβάν; "(When did it take place?)"
* Γιατί συνέβη αυτό; "(Why did that happen?)"
Και οι οποίες ερωτήσεις, μετά από τη μετάφραση τους στα Ελληνικά, καταλήγουν σε 3Π, 1Τ και 1Γ.

Κάποιοι συγγραφείς προσθέτουν και μια έκτη ερώτηση «πώς» "(“how”)", στη λίστα, αν και το «πώς» "(“how”)" μπορεί επίσης να καλυφθεί από το «τι» "("what")", το «πότε» "("when")" ή το «πού» "("where""): 
* Πώς συνέβη; "( How did that happen?)"

Κάθε ερώτηση, θα πρέπει να έχει μια πραγματική απάντηση — απαραίτητα στοιχεία για να συμπεριληφθούν σε μια έκθεση που θέλει να θεωρείται πλήρης. Είναι σημαντικό ότι, καμία από αυτές τις ερωτήσεις δεν μπορεί να απαντηθεί με ένα απλό "ναι" ή "όχι".

Στο Ηνωμένο Βασίλειο (με εξαίρεση τη Σκοτία), τα Πέντε W χρησιμεύουν στα μαθήματα του Βασικού Σταδίου 2 "(Key Stage 2)" και του Βασικού Σταδίου 3 "(Key Stage 3)"
Κώστας Καβρέντζης

Ο Κώστας Καβρέντζης (Κωστούλας) (1917-1948) ήταν απόφοιτος νομικής, κομμουνιστής, υπασπιστής του Άρη Βελουχιώτη, καπετάνιος του ΕΛΑΣ και του ΔΣΕ.
Ένωση Ποδοσφαιρικών Σωματείων Θράκης

Η Ένωση Ποδοσφαιρικών Σωματείων Θράκης (Ε.Π.Σ.Θ.) είναι το όργανο διοίκησης του ποδοσφαίρου στο νομό Ροδόπης. Ιδρύθηκε το 1928, εδρεύει στην Κομοτηνή και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Ένωση Ποδοσφαιρικών Σωματείων Καρδίτσας

Η Ένωση Ποδοσφαιρικών Σωματείων Καρδίτσας (Ε.Π.Σ.Κ.) είναι το όργανο διοίκησης του ποδοσφαίρου στο νομό Καρδίτσας. Εδρεύει στην Καρδίτσα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Λι Χαρλάιν

Ο Λι Χαρλάιν (αγγλικά: "Leigh Adrian Harline", 26 Μαρτίου 1907 - 10 Δεκεμβρίου 1969) ήταν Αμερικανός συνθέτης μουσικής ταινιών και στιχουργός. Οι γονείς του ήταν σουηδικής καταγωγής, και μόλις μετακόμισαν στις ΗΠΑ, το 1888, άλλαξαν το όνομά τους από Χάλιν (Härlin) σε Χάρλαιν. Σε ηλικία 8 ετών, βαφτίστηκε στην Εκκλησία του Ιησού Χριστού των Αγίων των Τελευταίων Ημερών. Κατόπιν σπούδασε στο Πανεπιστήμιο της Γιούτα πιάνο και όργκαν. Περί το 1928 μετακόμισε στην Καλιφόρνια, αρχικά εργαζόταν σε ραδιοφωνικούς σταθμούς, ώσπου τον προσέλαβε, λίγο αργότερα, ο Ουώλτ Ντίσνεϋ. Συμμετέχοντας σε πάνω από 50 μουσικά θέματα της εταιρείας. Μάλιστα, συμμετείχε και στην πρώτη κινηματογραφική ταινία της εταιρείας, το 1937, "Η Χιονάτη και οι επτά νάνοι", συνθέτοντας, μαζί με τον Φρανκ Τσόρτσιλ και τον Πολ Σμιθ, μερικά κλασσικά κομμάτια όπως το "Whistle While You Work", το "Heigh-Ho" και το "Some Day My Prince Will Come".

Τρία χρόνια αργότερα έγραψε μουσική για το "Πινόκιο", έργο το οποίο του έδωσε ένα Όσκαρ Καλύτερης Πρωτότυπης Μουσικής και για το τραγούδι "When You Wish upon a Star" έλαβε κι ένα Όσκαρ Καλύτερου Πρωτότυπου Τραγουδιού. Το 1941 έφυγε από την εταιρεία και συνέχισε σε άλλες. Πέθανε στην Καλιφόρνια από επιπλοκές που είχε στον καρκίνο του οισοφάγου.
NGC 3953

O NGC 3953, γνωστός και ως Μεσιέ 109Β, είναι ραβδωτός σπειροειδής γαλαξίας ο οποίος βρίσκεται στον αστερισμό Μεγάλη Άρκτο. Βρίσκεται σε απόσταση 55 περίπου εκατομμυρίων ετών φωτός και ανήκει στην ομάδα γαλαξιών Μ109. Ο γαλαξίας έχει διάμετρο περίπου 90.000 έτη φωτός και φαίνεται με κλίση 29° από το πλάι.
Climax Studios

Η Climax Studios είναι ανεξάρτητη βρετανική ομάδα ανάπτυξης βιντεοπαιχνιδιών με βάση της το Πόρτσμουθ. Ιδρύθηκε το 1988 από τον Karl Jeffery και αποτελείται από 120 εργαζόμενους. Είναι γνωστή για διάφορες επανεκδόσεις, αρκετά παιχνίδια της σειράς "Silent Hill" και ένα MMORPG βασισμένο στο "Warhammer".
Ένωση Ποδοσφαιρικών Σωματείων Πιερίας

Η Ένωση Ποδοσφαιρικών Σωματείων Πιερίας (Ε.Π.Σ.Π.) είναι το όργανο διοίκησης του ποδοσφαίρου στο νομό Πιερίας. Εδρεύει στη Νέα Έφεσο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Ένωση Ποδοσφαιρικών Σωματείων Ξάνθης

Η Ένωση Ποδοσφαιρικών Σωματείων Ξάνθης (Ε.Π.Σ.Ξ.) είναι το όργανο διοίκησης του ποδοσφαίρου στο νομό Ξάνθης. Εδρεύει στην Ξάνθη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Ένωση Ποδοσφαιρικών Σωματείων Χαλκιδικής

Η Ένωση Ποδοσφαιρικών Σωματείων Χαλκιδικής (Ε.Π.Σ.Χ.) είναι το όργανο διοίκησης του ποδοσφαίρου στο νομό Χαλκιδικής. Ιδρύθηκε το 1968, εδρεύει στον Πολύγυρο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Φίλιππος Περισοράτης

Ο Φίλιππος Περισοράτης του Ιωάννη (1901-1990) ήταν Έλληνας δικηγόρος και πολιτικός, που υπηρέτησε ως βουλευτής της Αριστεράς.
Ακτουάριος

Ο Ακτουάριος ("ελληνικά : ἀκτουάριος, λατινικά : actarius") ήταν τίτλος που απονεμόταν σε αξιωματούχους στην Ρωμαϊκή κι έπειτα στην Βυζαντινή Αυτοκρατορία, είτε σαν τιμητικός είτε με αρμοδιότητες. Ο τίτλος σήμερα απονέμεται τιμητικά από το Οικουμενικό Πατριαρχείο Κωνσταντινουπόλεως.

Στην Ρωμαϊκή Αυτοκρατορία ο ακτουάριος ήταν δημόσιος υπάλληλος, επιφορτισμένος με την κατανομή των μισθών και των διατάξεων που αφορούσαν τον ρωμαϊκό στρατό. Το αξίωμα εμφανίστηκε στα τέλη της αυτοκρατορίας και μαρτυρείται τουλάχιστον μέχρι τον 6ο αιώνα στην πρώιμη Βυζαντινή αυτοκρατορία, αλλά εμφανίζεται μόνο σε νομικά κείμενα. 

Στην Βυζαντινή αυτοκρατορία ο τίτλος εμφανίζεται πάλι στο Τακτικόν Ουσπένσκι, περίπου το 842 και αργότερα στο Κλητορολόγιον το 899, αλλά ο ρόλος του κατόχου του αξιώματος είναι ασαφής. Τον 10ο αιώνα στους τίτλους και αξιώματα του αυτοκράτορα Κωνσταντίνου Ζ' Πορφυρογέννητου, ο Ακτουάριος αναφέρεται ως τιμιτικός τίτλος, βραβείο, στους νικητές ηνίοχους του Ιπποδρόμου, αλλά τον 12ο αιώνα (ή ίσως και τον 11ο αιώνα) ο απονεμόταν σε διακεκριμένους γιατρούς, ενδεχομένως, εκείνων που συνδέονται με την αυτοκρατορική αυλή, γνωστότερος από αυτούς ήταν ο Ιωάννης Ακτουάριος.

Μετά την πτώση της Βυζαντινής αυτοκρατορίας το αξίωμα χρησιμοποιείται ως τιμητικός τίτλος, οφίκιο, από το Οικουμενικό πατριαρχείο της Κωνσταντινούπολης αλλά και το Πατριαρχείο Αλεξανδρείας.
Ελμάν ΦΚ

Ο αθλητικός σύλλογος Ελμάν ΦΚ είναι ποδοσφαιρική ομάδα με έδρα την πρωτεύουσα της Σομαλίας Μογκαντίσου. Αποτελεί μια από τις πιο δημοφιλείς στη χώρα και μια από τις κύριες διεκδικήτριες τίτλων μαζί με την Μπεναντίρ ΦΚ. Από το 1993 που ιδρύθηκε, έχει κατακτήσει 10 τίτλους στο Πρωτάθλημα Α΄ Κατηγορίας, ενώ το 2013 κατέκτησε το Σούπερ Καπ.
Ράινερ Βέρνερ Φασμπίντερ

Ο Ράινερ Βέρνερ Φασμπίντερ (, 31 Μαΐου 1945 - 10 Ιουνίου 1982) ήταν Γερμανός σκηνοθέτης, σεναριογράφος και ηθοποιός.
Γιάροσλαβ Σάιφερτ

Ο Γιάροσλαβ Σάιφερτ ("Jaroslav Seifert", 23 Σεπτεμβρίου 1901 – 10 Ιανουαρίου 1986) ήταν Τσέχος συγγραφέας, ποιητής και δημοσιογράφος, που βραβεύθηκε με το βραβείο Νόμπελ Λογοτεχνίας το 1984.
Ένωση Επαγγελματικού Ποδοσφαίρου Α2 και Β΄ Εθνικής Κατηγορίας

100px|μικρογραφία|Το λογότυπο της ΕΕΠ Β' και Γ' Εθνικής (2006-2013)

Η Ένωση Επαγγελματικού Ποδοσφαίρου Α2 και Β΄ Εθνικής Κατηγορίας (ΕΕΠ Α2 & Β΄ Εθνικής) ή Football League, αποτελεί Νομικό Πρόσωπο Ιδιωτικού Δικαίου (ΝΠΙΔ) με έδρα την Αθήνα και είναι υπεύθυνη για τη διεξαγωγή των επαγγελματικών πρωταθλημάτων ποδοσφαίρου Α2 και Β΄ εθνικής κατηγορίας στην Ελλάδα.

Ιδρύθηκε το 2006 ως «Ένωση Επαγγελματικού Ποδοσφαίρου Β' και Γ' Εθνικής (ΕΕΠ Β΄ και Γ΄ Εθνικής)», μετονομαζόμενη από «Ένωση Ποδοσφαιρικών Ανωνύμων Εταιρειών (ΕΠΑΕ)», και ανέλαβε τη διεξαγωγή των πρωταθλημάτων της Β΄ και Γ΄ Εθνικής Κατηγορίας.

Από το 2010, χρησιμοποιούσε τη διακριτική ονομασία «Football League», όπως και οι κατηγορίες Β΄ Εθνική ως «Football League» και Γ΄ Εθνική ως «Football League 2», χρησιμοποιώντας πλέον τα διακριτικά σήματα των δύο πρωταθλημάτων. Από το 2013 και κατά την περίοδο αναδιάρθρωσης των ελληνικών πρωταθλημάτων ποδοσφαίρου, ήταν υπεύθυνη για τη διοργάνωση μόνο του επαγγελματικού πρωταθλήματος Β΄ Εθνικής (Football League). Αν και τυπικά δεν είχε αλλάξει επωνυμία , απο το 2013 εως το 2019 αναφέρονταν ως ΕΕΠ Β΄ Εθνικής.

Με την αναδιάρθρωση του 2019 και τη δημιουργία της Σούπερ Λιγκ 2 μετονομάστηκε σε «Ένωση Επαγγελματικού Ποδοσφαίρου Α2 και Β΄ Εθνικής Κατηγορίας (Super League 2 - Football League)» και ανέλαβε τη διοργάνωση τόσο της Β' Εθνικής όσο και της νέας Α2 Εθνικής Κατηγορίας.
Επιδαύρια

Τα Επιδαύρια ήταν αρχαία θρησκευτική εορτή που τελούσαν στην αρχαία Αθήνα, τη μία των ημερών των Μεγάλων Ελευσινίων, σε ανάμνηση της μύησης του Ασκληπιού στα εν λόγω Ελευσίνια μυστήρια.

Η εορτή των Επιδαυρίων συνεχιζόταν και κατά τη διάρκεια της νύκτας, ως ολονυκτία, όπως επισημαίνεται σε αρχαία επιγραφή με τον χαρακτηρισμό "παννυχίς", που βρέθηκε το 1876 στο Ασκληπιείο της Αθήνας και που ανάγεται στο 136 π.Χ.. Στην εν λόγω πινακίδα αναφέρεται επίσης και κάποιος ιερέας που προσέφερε την κόρη του "«αρρηφορούσα εις τα Επιδαύρια»". Από το γεγονός αυτό, συνδυαζόμενο με άλλες αναφορές που αφορούν «κανηφόρους», ο Leéhat συμπεραίνει ότι κατά την εορτή αυτή τελούσαν ιερά πομπή, που ξεκινούσε από το Ελευσίνιο και έφθανε ως στο Ασκληπιείο, ή μέχρι τον ιερό βωμό της Δήμητρας Χλόης.

Ως ημέρα εορτασμού των Επιδαυρίων, ο Γερμανός Λουδοβίκος Πρέλερ προσδιόρισε τη 19η του μήνα Βοηδρομιώνα, θεωρώντας ότι τα Επιδαύρια αποτελούσαν την τελευταία φάση των προπαρασκευαστιών τελετών των Ελευσινίων που τελούνταν στην Αθήνα, κατά την οποία και ξεκινούσε η μεγάλη ιερά πομπή. Την άποψη αυτή παραδέχεται και ο Φ. Λένορμαντ.

Η αρχαιολογική σκαπάνη έφερε στο φως, το 1876 ανάγλυφη πλάκα από το Ασκληπιείο της Αθήνας που απεικονίζει μέρος της εορτής των Επιδαυρίων. Συγκεκριμένα στην εν λόγω πλάκα απεικονίζονται κατά σειρά από αριστερά προς τα δεξιά η Περσεφόνη όρθια να κρατεί διπλή αναμμένη δάδα και δίπλα της να κάθεται επί κυκλικού βάθρου η θεά Δήμητρα. Στη συνέχεια δίπλα στη Δήμητρα φέρεται όρθιος ο Ασκληπιός να ατενίζει την «αρρηφορούσα» ιερά πομπή που πλησιάζει τον ιερό χώρο. Από την παράσταση αυτή καθίσταται εμφανές ότι και η εορτή των Επιδαυρίων ήταν μία από τις εορτές προς τιμή των χθονίων θεοτήτων που λατρεύονταν στην αρχαία Ελλάδα.
Σπύρος Ιωαννίδης

Ο Σπύρος Ιωαννίδης (21 Οκτωβρίου 1950) είναι Έλληνας πρώην διεθνής υδατοσφαιριστής. Συμμετείχε στην ομάδα υδατοσφαίρισης του Ολυμπιακού Πειραιώς και ήταν μέλος των Εθνικών ομάδων Νέων, Ανδρών καθώς και μέλος της ομάδας των Ενόπλων Δυνάμεων. 

Ήταν μέλος του ρόστερ του τμήματος υδατοσφαίρισης του Ολυμπιακού που κατέκτησε τα πρωταθλήματα Ελλάδας το 1969 και το 1971.
Ευγένης Χαραλαμπίδης

Ο Ευγένης Χαραλαμπίδης (Τραπεζούντα, Πόντος Οθωμανική Αυτοκρατορία, 1907 - Κέρκυρα, 22 Ιουλίου 1948) ήταν Έλληνας αντιστασιακός, μέλος της ΟΚΝΕ και του ΚΚΕ και διορισμένος δήμαρχος Περιστερίου από το ΕΑΜ.
Ας την κρίνει ο Θεός

Η ταινία "Ας την κρίνει ο Θεός" (πρωτότυπος τίτλος Leave Her to Heaven) είναι έγχρωμο Φιλμ νουάρ παραγωγής 1945 σε σκηνοθεσία Τζον Μ. Σταλ. Πρωταγωνιστές της ταινίας είναι οι Τζιν Τίρνεϊ, Κόρνελ Γουάιλντ, Τζίνι Κρέιν, Βίνσεντ Πράις και Τσιλ Γουίλς. Η ταινία είναι βασισμένη στο μυθιστόρημα του Μπεν Έιμς Γουίλιαμς και η διασκευή του για τη μεγάλη οθόνη έγινε από τον Τζο Σουέρλινγκ.
Καταρίνα Φουρτάντο

Η Καταρίνα Φουρτάντο (25 Αυγούστου 1972) είναι τηλεπαρουσιάστρια και ηθοποιός από την Πορτογαλία. Γεννήθηκε στην Λισαβόνα και είναι η κόρη του δημοσιογράφου του RTP Γιόακιμ Φουρτάντο.
Σίλβια Αλμπέρτο

Η Σίλβια Αλμπέρτο (18 Μαΐου 1981) είναι τηλεπαρουσιάστρια και ηθοποιός από την Πορτογαλία, προς το παρόν εργαζόμενη στο Rádio e Televisão de Portugal. Ξεκίνησε την καριέρα της το 2000, παρουσιάζοντας την εκπομπή "Clube Disney" στο κανάλι RTP1.
Φιλομένα Καουτέλα

Η Φιλομένα Καουτέλα (16 Δεκεμβρίου 1984) είναι τηλεπαρουσιάστρια και ηθοποιός από την Πορτογαλία. Το 2000 ξεκίνησε την υποκριτική της καριέρα στο θέατρο. Το 2004 έκανε το ντεμπούτο της στον κινηματογράφο και το 2005 εργάστηκε ως παρουσιάστρια στο MTV Portugal.
Glottolog

Το Glottolog είναι βιβλιογραφική βάση δεδομένων για τις λιγότερο γνωστές γλώσσες του κόσμου. Διατηρείται στο Ινστιτούτο Μαξ Πλανκ για την Εξελικτική Ανθρωπολογία στη Λειψία της Γερμανίας. Στη βάση δεδομένων ταξινομούνται γλώσσες έγκυρων γλωσσικών οικογενειών και παρέχονται εκτενείς βιβλιογραφικές πληροφορίες, ιδίως για τις λιγότερο γνωστές γλώσσες.

Η έκδοση 2.2 δημοσιεύτηκε στο διαδίκτυο το 2013 και αδειοδοτήθηκε με Creative Commons Attribution-Sharealike 3.0 Unported . Σημαντική συνεισφορά στη δημιουργία της βάσης δεδομένων είχαν οι Alain Fabre, Jouni Maho και το SIL International. H Glottolog database 2.4 εκδόθηκε στις 20 Μαρτίου 2015 και είναι διαθέσιμη online.
Κλωντ Σιμόν

Ο Κλωντ Σιμόν ("Claude Simon", 10 Οκτωβρίου 1913 – 6 Ιουλίου 2005) ήταν Γάλλος συγγραφέας που το 1985 τιμήθηκε με το Βραβείο Νόμπελ Λογοτεχνίας. Γεννήθηκε στην πρωτεύουσα της Μαδαγασκάρης,Ταναναρίβη.

Οι γονείς του είχαν τη γαλλική υπηκοότητα και ο πατέρας του ήταν αξιωματικός καριέρας που σκοτώθηκε στον Α΄ Παγκόσμιο Πόλεμο. Ο Κλωντ μεγάλωσε με τη μητέρα του και την οικογένειά της στο Περπινιάν. Ανάμεσα στους προγόνους του συγκαταλεγόταν και ένας στρατηγός από την εποχή της Γαλλικής Επανάστασης.

Μετά τις γυμνασιακές σπουδές του στο Κολέγιο Στανισλάς στο Παρίσι και σύντομες παραμονές στην Οξφόρδη και το Κέμπριτζ, ο Σιμόν πήρε μαθήματα ζωγραφικής στην Ακαδημία Αντρέ Λοτ. Κατόπιν ταξίδεψε πολύ στην Ισπανία, στη Γερμανία, στη Σοβιετική Ένωση, στην Ιταλία και στην Ελλάδα. Οι εμπειρίες του τόσο από αυτά τα ταξίδια, όσο και από τον Β΄ Παγκόσμιο Πόλεμο διαφαίνονται στο λογοτεχνικό έργο του. Στις αρχές του πολέμου ο Κλωντ Σιμόν συμμετέσχε στη μάχη του Μεύση (1940), όπου αιχμαλωτίσθηκε. Κατάφερε να αποδράσει και να ενταχθεί στο αντιστασιακό κίνημα. Εκείνη την εποχή ολοκλήρωσε και το πρώτο του μυθιστόρημα, το "Le Tricheur" (= «Το ξεγέλασμα», εκδόθηκε το 1946), το οποίο είχε ξεκινήσει να γράφει προπολεμικά.

Μετά τον πόλεμο, ο Σιμόν ζούσε στο Παρίσι και για λίγους μήνες τον χρόνο στο Σαλς των Πυρηναίων.

Το 1961 βραβεύθηκε με το βραβείο του "L'Express" για το έργο του "La Route des Flandres", ενώ το 1967 απέσπασε το Βραβείο Médicis για το "Histoire".
Τοντ Χέινς

Ο Τοντ Χέινς ("Todd Haynes", 2 Ιανουαρίου 1961) είναι Αμερικανός σκηνοθέτης, σεναριογράφος και παραγωγός. Θεωρείται ένας από τους εκπροσώπους του Νέου Queer Κινηματογράφου.
Γιώργος Κέντρος

Ο Γιώργος Κέντρος (γεννημένος στην Αθήνα το 1951) είναι Έλληνας ηθοποιός του θεάτρου, του κινηματογράφου και της τηλεόρασης. Απόφοιτος της Νομικής αλλά και της Δραματικής Σχολής του Εθνικού Θεάτρου, μαθητής του Μίνωα Βολανάκη, του Κάρολου Κουν και του Μάνου Χατζηδάκι, δραστηριοποιήθηκε στην υποκριτική τέχνη από το 1974, έχοντας ερμηνεύσει πάρα πολλούς ρόλους κλασικού και σύγχρονου ρεπερτορίου. Επίσης έχει εμφανισθεί σε αρκετές τηλεοπτικές σειρές, όπως και σε κινηματογραφικές ταινίες.
Σαμπίν

Ο Σαμπίν (βουλγαρικά: Сабин) ήταν ο ηγεμόνας της Βουλγαρίας από το 765 έως το 766.

Μερικοί μελετητές πιστεύουν ότι ο Σαμπίν παραλείφθηκε από τον Κατάλογο ονομάτων των βουλγάρων Ηγεμόνων επειδή ήταν Σλάβος, αλλά το όνομά του θα μπορούσε να δείξει λατινική ή ακόμα και Ιρανική προέλευση. Σχετιζόταν με γάμο με τον Κορμισός, που ήταν είτε ο πεθερός είτε ο κουνιάδος του Σαμπίν. Από τότε που η σχέση είναι από το γάμο, ο Σαμπίν στην πραγματικότητα δεν θα άνηκε στην φυλή Βοκίλ (Ουκίλ).

Ο Σαμπίν ανέβηκε στον θρόνο μετά τη δολοφονία του Τέλετς το 765 και αντιπροσώπευε μέρος της βουλγαρικής αριστοκρατίας η οποία επιζητούσε μια πολιτική διευκόλυνσης με τη Βυζαντινή Αυτοκρατορία. Κατά συνέπεια, αυτός γρήγορα απέστειλε μυστικούς απεσταλμένους στον Αυτοκράτορα Κωνσταντίνου Ε΄ που πρόσφατα είχε κερδίσει τον προκάτοχο του Σαμπίν Τέλετς, ζητώντας να αποκατασταθεί η ειρήνη. Όταν οι διαπραγματεύσεις ανακαλύφθηκαν, οι Βούλγαροι επαναστάτησαν και πραγματοποίησαν συνέλευση, στην οποία κατηγορούσαν τον Σαμπίν ότι προκαλούσε την υποδούλωση της Βουλγαρίας στο Βυζάντιο.

Ερημωμένος από τους υποστηρικτές του, ο Σαμπίν κατέφυγε στη Βυζαντινή Μεσημβρία (Νεσέμπαρ) 766, από όπου πήγε στην Κωνσταντινούπολη. Εκεί έγινε δεκτός από τον αυτοκράτορα, που διοργάνωσε την μεταφορά της οικογένειας του Σαμπίν από τη Βουλγαρία. Το 768 ο Σαμπίν παρακολούθησε τις διαπραγματεύσεις του Κωνσταντίνου Ε΄ με το νέο Βούλγαρο ηγεμόνα Πάγκαν αλλά τα λόγια του αυτοκράτορα εκ μέρους του πρώην μονάρχη έκαναν λίγη εντύπωση στον πρώτο. Ο Σαμπίν πέρασε το υπόλοιπο της ζωής του στην εξορία.
Αλεξάνταρ Πρίγιοβιτς

Ο Αλεξάνταρ Πρίγιοβιτς (Κυριλλικά: Александар Пријовић; γεννημένος 21 Απριλίου 1990) είναι επαγγελματίας ποδοσφαιριστής που παίζει ως επιθετικός για τον σύλλογο Αλ Ιτιχάντ Τζέντα και για τη εθνική ομάδα της Σερβίας. Ο Πρίγιοβιτς είχε επίσης παίξει για τη Σερβία και την Ελβετία.
Σμίλετς

Ο Σμίλετς (βουλγαρικά: Смилец) κυβέρνησε ως αυτοκράτορας (τσάρος της Βουλγαρίας από το 1292 εώς το 1298. Η ημερομηνία γέννησής του είναι άγνωστη.
Πίρομαν

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Το Πίρομαν (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε 901 κατοίκους.
Ζβέτσκα

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Η Ζβέτσκα (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε κατοίκους.

Η Ζβέτσκα είναι επισήμως καταγεγραμμένη μεταξύ των χωριών της Σερβίας.
Τρστένιτσα

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Η Τρστένιτσα (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε 783 κατοίκους.
Αμλάιμπ Κουαράν

Ο Αμλάιμπ μακ Σιτρίκ ("Amlaíb mac Sitric", 927 - 980), κοινώς γνωστός ως Αμλάιμπ Κουαράν ("Amlaíb Cuarán"), ήταν βασιλιάς της Νορθουμβρίας και του Δουβλίνου. To προσωνύμιό του μεταφράζεται σε "σανδάλι", το όνομα του εμφανίζεται σε πολλές Αγγλικές μορφές και σχετίζεται με την μικρή χρονική διάρκεια της βασιλείας του στην Γιορκ. Ο Αμλάιμπ ήταν ο τελευταίος της δυναστείας των Ουί Αιμάρ που είχε σημαντικό πολιτικό ρόλο στα Βρετανικά νησιά, ήταν δυο ή τρεις φορές κυβερνήτης της Νορθουμβρίας και δυο φορές κυβερνήτης του Δουβλίνου, η συνολική βασιλεία του είχε διάρκεια περίπου σαράντα χρόνια. Αναφέρεται σκληρός και βίαιος πολεμιστής, λεηλάτησε πολλές εκκλησίες αλλά πέθανε σαν μοναχός στο αβαείο του Ιωνά. Γεννήθηκε την εποχή που η δυναστεία των Ουί Αιμάρ κυριαρχούσε στο μεγαλύτερο τμήμα της Βρετανίας αλλά την εποχή του θανάτου του οι εξουσίες του βασιλείου του Δουβλίνου ήταν περιορισμένες. Το Δουβλίνο στην βασιλεία του ήταν το εμπορικό κέντρο της Ατλαντικής Ευρώπης και η κυριαρχία στον πλούτο της πόλης ήταν το μεγαλύτερο βραβείο για τους Ιρλανδούς βασιλείς. Την εποχή του θανάτου του ο Αμλάιμπ ήταν πρότυπο για τους μεσαιωνικούς βασιλείς, προστάτης των Σκαδιναβικών Σάγκας και της Ιρλανδικής ποίησης που τον υμνεί στους στίχους της. Παντρεύτηκε δυο φορές και απέκτησε πολλά παιδιά που παντρεύτηκαν πριγκίπισσες από Ιρλανδικές και Σκανδιναβικές οικογένειες, οι απόγονοι του ήταν βασιλείς στην Νήσο του Μαν και τις Εβρίδες μέχρι τον 13ο αιώνα.
Βουκιτσέβιτσα

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Η Βουκιτσέβιτσα (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε 566 κατοίκους.
Μπρόβιτς

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Το Μπρόβιτς (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε 739 κατοίκους.
Μπργκούλιτσε

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Το Μπργκούλιτσε (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε 478 κατοίκους.
Γκοφραίντ μακ Σιθριούκ

Ο Γκοφραίντ μακ Σιθριούκ ("Gofraid mac Sitriuc", ... - 951), βασιλιάς του Δουβλίνου ήταν γιος του Σιθρίκ Κες, αδελφός του Αμλάιμπ Κουαράν και δισέγγονος του Αιμάρ η δυναστεία του οποίου κυβέρνησε μεγάλα τμήματα της Βρετανίας και της Ιρλανδίας τον 10ο αιώνα. Ο Γκοφραίντ έγινε βασιλιάς του Δουβλίνου μετά τον θάνατο του ξαδέλφου του Μπλακέρ μακ Γκοφρίθ που έπεσε σε μάχη εναντίον του Κονγκαλάχ μακ Μαε Μίθιγκ του Υψηλού βασιλιά της Ιρλανδίας (948), ο στρατός του Δουβλίνου υπέστη σοβαρά πλήγματα στην μάχη, χιλιάδες σκοτώθηκαν ή αιχμαλωτίστηκαν.

Μια αιματηρή ήττα ακολούθησε (950) μετά την συμμαχία του Γκοφραίντ με τον Κονγκαλάχ εναντίον του υψηλού βασιλιά Ρουαντρι ουα Κανναναίν, ο Γκοφραίντ επιτέθηκε στον Ρουαντρι στις 30 Νοεμβρίου 950 σε μια απροδιόριστη θέση ανάμεσα στους ποταμούς Μπόιν και Λίφφει. Ο Ρουαντρι και ένας από τους γιους του σκοτώθηκαν στην μάχη αλλά παρ'όλα αυτά η ήττα κατέληξε σε βαρύτατη συντριβή για τον Γκοφραίντ με τον στρατό του Δουβλίνου, ο ίδιος σώθηκε και κατόρθωσε να δραπετεύσει. Τα "Χρονικά του Ούλστερ" αναφέρουν ότι οι νεκροί από τον στρατό του Δουβλίνου ήταν 2.000 ενώ άλλες Ιρλανδικές πηγές ανεβάζουν τον αριθμό στις 6.000, πιθανότατα ο Γκοφραίντ να προδόθηκε από τον Κονγκαλάχ επειδή μερικές πηγές τον παρουσιάζουν σαν θύμα.
Οι τύχες του Γκοφραίντ είχαν βελτιωθεί το 951 από τις επιδρομές και τις λεηλασίες σε διάφορα μοναστήρια της Ιρλανδικής ενδοχώρας όπως το αβαείο του Κελλς, τα "Χρονικά του Ούλστερ" αναφέρουν ότι από το Κελλς μονάχα είχε κατάσχει "τρεις χιλιάδες άνδρες αιχμαλώτους, μεγάλο αριθμό από βοοειδή, άλογα, και λάφυρα από χρυσό και ασήμι". Οι αιχμάλωτοι ελευθερώθηκαν με λύτρα ή πουλήθηκαν σαν δούλοι, τα βοοειδή χρησιμοποιήθηκαν σαν τροφή για τον πληθυσμό του Δουβλίνου και τα υπόλοιπα λάφυρα χρησιμοποιήθηκαν για την χρηματοδότηση οχυρώσεων στην άμυνα της πόλης. Τα χρονικά καταγράφουν αμέσως μετά θανατηφόρα επιδημία στον πληθυσμό της πόλης του Δουβλίνου ή οποία περιγράφεται με τις περισσότερες πηγές σαν λέπρα ή δυσεντερία, από την επιδημία βρήκε τον θάνατο και ο ίδιος ο Γκοφραίντ, οι πηγές το περιγράφουν σαν θεία δίκη για την λεηλασία του αβαείου του Κελλς.
Ο αδελφός του Γκοφραίντ Αμλάιμπ Κουαράν τον διαδέχθηκε στον θρόνο του Δουβλίνου το 952.
Κονάτιτσε

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Το Κονάτιτσε (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε 777 κατοίκους.
Ζάμπρεζγιε

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Το Ζάμπρεζγιε (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε κατοίκους.

Το Ζάμπρεζγιε είναι επισήμως καταταγμένο μεταξύ των χωριών της Σερβίας.
Λιούμπινιτς

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Το Λιούμπινιτς (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε 775 κατοίκους.
Κρτίνσκα

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Η Κρτίνσκα (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε κατοίκους.

Η Κρτίνσκα είναι επισήμως καταταγμένη μεταξύ των χωριών της Σερβίας.
Φραντσέσκο Αλμπάνι

Ο Φραντσέσκο Αλμπάνι (ιταλικά: Francesco Albani, αναφέρεται και ως Albano (17 Μαρτίου ή 17 Αυγούστου 1578 – 4 Οκτωβρίου 1660) ήταν Ιταλός ζωγράφος της τεχνοτροπίας του μπαρόκ, ο οποίος δραστηριοποιήθηκε διαδοχικά σε Μπολόνια (1591 - 1600), Ρώμη (1600–1609), Μπολόνια (1609), Βιτέρμπο (1609–1610), Μπολόνια (1610), Ρώμη (1610–1617), Μπολόνια (1618–1660), Μάντοβα(1621–1622), Ρώμη (1623–1625) και Φλωρεντία (1633).
Ούροβτσι

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Το Ούροβτσι (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε κατοίκους.

Το Ούροβτσι είναι επισήμως καταταγμένο μεταξύ των χωριών της Σερβίας.
Μίσλοτζιν

Τοποθεσία του Δήμου του [[Ομπρένοβατς]] εντός της [[Πόλη του Βελιγραδίου|Πόλεως του Βελιγραδίου]].

Το Μίσλοτζιν (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε κατοίκους.

Το Μίσλοτζιν, επισήμως καταταγμένο μεταξύ των χωριών της Σερβίας, ευρίσκεται στις όχθες του ποταμού Κολούμπαρα, πλησίον του σημείου στο οποίο ο συγκεκριμένος ποταμός ενώνεται με τον Σάβα.
Ατζούν Ιλίτζαλι

Ο Ατζούν Ιλίτζαλι (Αδριανούπολη, 29 Μαΐου 1969) είναι Τούρκος παραγωγός & επιχειρηματίας. Είναι ιδρυτής και πρόεδρος της εταιρείας παραγωγής "Acun Medya" και ιδιοκτήτης του τουρκικού τηλεοπτικού καναλιού TV8.

* Εταιρεία Acun Medya
Μαίρη Συνατσάκη

Μαίρη Συνατσάκη (27 Δεκεμβρίου 1984, Αθήνα) είναι Ελληνίδα παρουσιάστρια και επιχειρηματίας. Έχει σπουδάσει ψυχολογία στο Πάντειο Πανεπιστήμιο.
Σιθρίκ Κες

Ο Σιθρίκ Κες ή Σιθρίκ Γκέιλ ("Sitric Cáech", ... - 927) ήταν ηγέτης των Βίκινγκ που βασίλευσε στο Δουβλίνο και στη συνέχεια στην Νορθουμβρία στις αρχές του 10ου αιώνα. Ήταν εγγονός του Αιμάρ, ιδρυτή της δυναστείας των Ουί Αιμάρ. Ο Σιθρίκ ανήκε στην ομάδα των Βίκινγκ που εκδιώχθησαν από το Δουβλίνο (902) και στην συνέχεια βασίλευσαν στην Ανατολική Ντάνελοου στην Αγγλία, ο ίδιος και ο ευγενής του Ραγκνάλ ουά Αιμάρ εξέπλευσαν σαν αρχηγοί διαφορετικών στόλων για την Ιρλανδία δίνοντας μάχες εναντίον των τοπικών βασιλέων. Ο Σιθρίκ ανέκτησε επιτυχώς το Δουβλίνο και ανέβηκε στον Ιρλανδικό θρόνο ενώ ο Ραγκνάλ επέστρεψε στην Αγγλία και έγινε βασιλιάς της Νορθουμβρίας. Ο Σιθρίκ νίκησε στην "μάχη του Άισλαντμπριτζ" μια συμμαχία Ιρλανδών βασιλέων που ήθελαν να εκδιώξουν την δυναστεία του Ουί Αιμάρ από το νησί, έξι Ιρλανδοί βασιλείς σκοτώθηκαν στην μάχη. Ο Σιθρίκ εγκατέλειψε το Δουβλίνο για την Νορθουμβρία (920) ενώ ο ευγενής του Γκοφραίντ ουα Αιμάρ τον διαδέχθηκε σαν βασιλιάς, την ίδια χρονιά πραγματοποίησε επιδρομή στο Ντέιβενπορτ και στο Τσεσάιρ πιθανότατα για την υπεράσπιση τους από τον Εδουάρδο τον Πρεσβύτερο. Το 921 ο Ραγκνάλ ουα Αιμάρ πέθανε και ο Σιθρίκ τον διαδέχθηκε ως βασιλιάς της Νορθουμβρίας, οι νομισματικές ενδείξεις εμφανίζουν ότι τα επόμενα χρόνια κατέκτησε μεγάλο τμήμα της Μερκίας. Μια συμφωνία ανάμεσα στους Βίκινγκ και τους Αγγλοσάξονες καταγράφεται το 926 όταν ο Σιθρίκ παντρεύτηκε μια αδελφή του Έθελσταν της Αγγλίας πιθανότατα την Εντίθ του Πόλεσγουορθ. Ο Σιθρίκ ασπάστηκε τον χριστιανισμό αλλά σύντομα επέστρεψε στον παγανισμό, πέθανε (927) και τον διαδέχθηκε ο ξάδελφος του Γκοφραίντ ουα Αιμάρ. Ο γιος του Σιθρίκ Γκοφραίντ έγινε αργότερα βασιλιάς του Δουβλίνου, ο γιος του Αράλτ βασιλιάς στο Λίμερικ και ο γιος του Αμλάιμπ Κουαράν βασιλιάς στο Δουβλίνο και στην Νορθουμβρία.
Ναντίμ Χατζάρ

Ο Ναντίμ Χατζάρ ("λατινικό αλφάβητο : Nadim Hajjar, αραβικά :نديم حجار"), ήταν Λιβανέζος πρωταθλητής της αντισφαίρισης και ιατρός. Κόρη του η Μάγια Χατζάρ επίσης πρωταθλήτρια της αντισφαίρισης.

Πρωταθλητής Λιβάνου στο απλό το 1945, 1946, 1947, 1948 και το 1949. Στο διεθνές πρωτάθλημα του Λιβάνου ήταν φιναλίστ το 1956 στο απλό και διπλό αντρών. Είχε συμμετάσχει και στο Ρολάν γκαρός του 1956 όπου αποκλείστηκε στον πρώτο γύρο.

Στο κύπελλο Ντέιβις αγωνίστηκε για τον Λίβανο το 1957 και το 1959 έχοντας δύο ήττες σε δύο αγώνες που έδωσε.
Πέτρος Δελεάνος

Ο Πέτρος Δελεάνος (βασίλεψε το 1040 – 1041, βουλγαρικά: Петър Делян) ήταν ο ηγέτης μιας εξέγερσης εναντίον της βυζαντινής κυριαρχίας στο Θέμα της Βουλγαρίας κατά το καλοκαίρι του 1040. Ανακηρύχθηκε Τσάρος της Βουλγαρίας, ως εγγονός του Σαμουήλ στο Βελιγράδι. Το αρχικό του όνομα ίσως ήταν απλώς Δελεάνος, οπότε πήρε το όνομα Πέτρος Β΄ κατά την είσοδό του στον θρόνο, τιμώντας τον αυτοκράτορα Πέτρο Α΄, ο οποίος είχε πεθάνει το 970. Το έτος της γέννησής του είναι αβέβαιο, αλλά προφανώς όχι πολύ μετά το 1000 και πριν από το 1014. Πέθανε ίσως το 1041.
Μαρμαρίτα

Η Μαρμαρίτα (Αραβικά: مرمريتا‎, Κλασικά Συριακά: ܡܪܡܪܝܬܐ‎) είναι χωριό της Βορειοδυτικής Συρίας με πληθυσμό 2,206 κατοίκων. Διοικητικά ανήκει στο Κυβερνείο Χομς. Οι κάτοικοι της είναι στην πλειοψηφία τους ορθόδοξοι Χριστιανοί και είναι ένας από τους μεγαλύτερους οικισμούς της "κοιλάδας των χριστιανών (Wadi al-Nasarah)". Πριν την έναρξη του συριακού εμφυλίου πολέμου αποτελούσε έναν από τους δημοφιλέστερους τουριστικούς προορισμούς της Συρίας.
Κωνσταντίνος Κομνηνός Δούκας

Ο Κωνσταντίνος Κομνηνός Δούκας Άγγελος (περ. 1172 - μετά το 1242) από τον Οίκο των Αγγέλων ήταν κυβερνήτης της Ακαρνανίας & Αιτωλίας (1215-π. 1242). Αναφέρεται και ως Κωνσταντίνος Δούκας.
Γκοφραίντ ουα Αιμάρ

Ο Γκοφραίντ ουα Αιμάρ ("Gofraid ua Imair", ... - 934) ήταν πολέμαρχος των Βίκινγκ που κυβέρνησε στο Δουβλίνο και για σύντομο χρονικό διάστημα στην Νορθουμβρία στις αρχές του 10ου αιώνα. Ο Γκοφραίντ ένας από τους εγγονούς του Αιμάρ ήταν ο πιο διάσημος από τους Βίκινγκ που εκδιώχθηκαν από το Δουβλίνο (902) και κατόπιν βοήθησε τον ευγενή του Ραγκνάλ να κατακτήσει την Νορθουμβρία, ο Σιθρίκ Κες ένας άλλος εγγονός του Αιμάρ έγινε βασιλιάς του Δουβλίνου την ίδια περίοδο. Ο Ραγκνάλ πέθανε το 920 και την επόμενη χρονιά ο Σιθρίκ εγκατέλειψε το Δουβλίνο για να γίνει βασιλιάς της Νορθουμβρίας, στον θρόνο του Δουβλίνου άφησε τον Φκοφράιντ. Τα πρώτα χρόνια της βασιλείας του Σιθρίκ πραγματοποιήθηκαν επιδρομές στην Ιρλανδία μεταξύ των οποίων ήταν αυτή του Αρμάγκ. 
Ο Σιθρίκ Κες πέθανε (927) και ο Γκοφραίντ έφυγε για την Νορθουμβρία αφήνοντας το Δουβλίνο στους γιους του, αυτό ανησύχησε έντονα τους γιους του Σιθρίκ που συμμάχησαν με τον "γιο του Ελγκί" και κατέλαβε την πόλη, αυτό έφερε μια περίοδο συγκρούσεων ανάμεσα στους Βίκινγκ του Δουβλίνου και του Λίμερικ που δεν τελείωσε πριν το 937. Οι προσπάθειες του Γκοφραίντ να καταλάβει την Νορθουμβρία ήταν ανεπιτυχείς και διώχθηκε από τον Έθελσταν της Αγγλίας σε έξι μήνες, επέστρεψε στο Δουβλίνο προκειμένου να ανακτήσει το βασίλειο από τους γιους του Σιθρίκ. Το 931 πραγματοποίησε μια νέα επιδρομή εναντίον των Βίκινγκ του Λίμερικ που απειλούσαν την εξουσία του, πέθανε (934) και τον διαδέχθηκε ο γιος του Αμλάιμπ μακ Γκοφραίντ.
Ευνόμιος Κυζίκου

Ο Ευνόμιος Κυζίκου (πέθανε το 393) ήταν χριστιανός επίσκοπος στην Κύζικο.
Τέλεριγκ

Ο Τέλεριγκ (βουλγαρικά: Телериг) ήταν ο ηγεμόνας της Βουλγαρίας μεταξύ του 768 και του 777.

Αν και ο Τέλεριγκ αναφέρεται για πρώτη φορά στις Βυζαντινές πηγές το 774, θεωρείται ως άμεσος διάδοχος του Πάγκαν, που δολοφονήθηκε το 768. Τον Μάιο του 774, ο Αυτοκράτορας του Βυζαντίου Κωνσταντίνος Ε΄ ξεκίνησε μια μεγάλη εκστρατεία εναντίον της Βουλγαρίας, ηγούμενος ενός τομέα του στρατού ξηράς και αποστέλοντας στόλο δύο χιλιάδων πλοίων που μετέφεραν ιππείς προς το δέλτα του Δούναβη. Ο στόλος αποβιβάστηκε στην περιοχή της Βάρνας, αλλά ο αυτοκράτορας δεν είχε δυναμικό πλεονέκτημα και ανεξήγητα υποχώρησε.

Λίγο αργότερα, οι δύο πλευρές υπέγραψαν ανακωχή με υπόσχεση την παύση των εχθροπραξιών. Ωστόσο, τον Οκτώβριο του 774 ο Τέλεριγκ έστειλε μια στρατιά από δώδεκα χιλιάδες άνδρες να επιτεθούν στην Βερζιτία στη Μακεδονία και να μεταφέρουν το πληθυσμό στη Βουλγαρία. Συλλέγοντας ένα μεγάλο στρατό ογδόντα χιλιάδες στρατιώτες, ο Κωνσταντίνος Ε΄ εξέπληξε τους Βουλγάρους και πέτυχε μια σαρωτική νίκη. Η επακόλουθη επίθεση στη Βουλγαρία απέτυχε, επειδή ο αυτοκρατορικός στόλος αντιμετώπισε αντίθετους ανέμους στη Μαύρη Θάλασσα.

Σε αυτό το σημείο ο Τέλεριγκ έστειλε ένα μυστικό απεσταλμένο στο Κωνσταντίνου Ε΄, που δηλώνει την πρόθεσή του να φύγει από τη Βουλγαρία και να αναζητήσουν καταφύγιο με τον αυτοκράτορα, και αναζητούσε διαβεβαιώσεις φιλοξενίας και ένα κατάλογο Βυζαντινών ανθρώπων που μπορούσαν να τον βοηθήσουν. Ο Τέλεριγκ κατάφερε να έχει τον αυτοκράτορα για να προδώσει τους δικούς του πράκτορες στη Βουλγαρία, που δεόντως στραγγαλίστηκαν και εκτελέστηκαν. Τα αναμενόμενα Βυζαντινά αντίποινα απέτυχαν να υλοποιηθεί καθώς ο Κωνσταντίνος Ε΄ πέθανε το 775. Παρά την προφανή επιτυχία, ο Τέλεριγκ έκρινε απαραίτητο να φύγει για τον νέο Βυζαντινό αυτοκράτορα Λέοντα Δ΄ τον Χάζαρο το 777. Η Βυζαντινή κυβέρνηση έδωσε στον Τέλεριγκ άσυλο και τον τίτλο του "πατρίκιου". Ο Τέλεριγκ έγινε Χριστιανός με το όνομα Θεοφύλακτος και παντρεύτηκε μια ξαδέλφη της Αυτοκράτειρας Ειρήνης.

Η συλλογή Τζαφάρ Ταρίχ των Βουλγάρων του Βόλγα του 17ου αιώνα (αμφισβητούμενης γνησιότητας) αντιπροσωπεύει τον Ντιλγιαρέκ (δηλαδή τον Τέλεριγκ) ως γιο του πρώην κυβερνήτη Τέλες (δηλαδή τον Τέλετς).
Ιμέλντα Στόντον

Η Ιμέλντα Στόντον ("Imelda Staunton", 9 Ιανουαρίου 1956) είναι Αγγλίδα ηθοποιός.

Γεννήθηκε το 1956 και αποφοίτησε από τη Βασιλική Ακαδημία Δραματικών Τεχνών του Λονδίνου το 1976.

Έχει εμφανιστεί πολλές φορές στο θέατρο και έχει βραβευτεί τέσσερις φορές με το Βραβείο Λόρενς Ολίβιε.

Στον κινηματογράφο, έπαιξε το 1998 στην ταινία "Ερωτευμένος Σαίξπηρ" και κέρδισε με όλο το καστ το Βραβείο Σωματείου Ηθοποιών. Το 2004 πρωταγωνίστησε στην ταινία "Το μυστικό της Βέρα Ντρέικ" και κέρδισε BAFTA, Volpi Cup, και το βραβείο καλύτερης ηθοποιού από τα Βραβεία Ευρωπαϊκού Κινηματογράφου, ενώ προτάθηκε για Όσκαρ και Χρυσή Σφαίρα. Στη συνέχεια, έπαιξε το 2014 στην ταινία "Pride" και προτάθηκε για BAFTA Β' Γυναικείου Ρόλου.

Έχει δώσει τη φωνή της σε ταινίες κινουμένων σχεδίων, όπως "Paddington" και "Paddington 2".
Ραγκνάλ ουα Αιμάρ

Ο Ραγκνάλ ουα Αιμάρ ("Ragnall ua Imair", ... - 921) ήταν Βίκινγκ πολέμαρχος που βασίλευσε στην Νορθουμβρία και στην Νήσο του Μαν στις αρχές του 10ου αιώνα, ήταν ένας από τους εγγονούς του Αιμάρ και μέλος του βασιλικού Οίκου Ουί Αιμάρ. Ο Ραγκνάλ ανήκε στην αριστοκρατία των Βίκινγκ που είχαν εκδιωχθεί από το Δουβλίνο (902) και στην συνέχεια βασίλευσε σε περιοχές της νότιας Σκωτίας και στην Νήσο του Μαν. Η παλιότερη αναφορά για τον Ραγκνάλ στα Ιρλανδικά Χρονικά υπάρχει το 917 όταν ο ίδιος και ο Σιθρίκ Κες άλλος ένας εγγονός του Άιμαρ περιγράφονται σαν αρχηγοί του στόλου των Βίκινγκ στην Ιρλανδία να δίνουν μάχες απέναντι σε τοπικούς βασιλείς. Ο Σιθρίκ κατόρθωσε να ανακτήσει επιτυχώς το Δουβλίνο και να αναλάβει τον θρόνο ενώ ο Ραγκνάλ επέστρεψε στην Αγγλία και πολέμησε επιτυχώς εναντίον του Κωνσταντίνου Β΄ της Σκωτίας, η νίκη αυτή του επέτρεψε να εγκατασταθεί στον θρόνο της Γιορκ. 

Η βασιλεία του Ραγκνάλ βρήκε σύντομα αντιδράσεις από μια ομάδα χριστιανών που αντιτάχθηκαν στον παγανισμό του με επικεφαλής την Έθελφλιντ αλλά η προσπάθεια διεκόπη με τον αιφνίδιο θάνατο της (918). Την περίοδο της βασιλείας του κόπηκαν τρεις νέοι τύποι νομισμάτων υπό την καθοδήγηση του αρχιεπισκόπου της Γιορκ. Το 920 ο Ραγκνάλ και οι βόρειοι βασιλείς προχώρησαν σε μια συμφωνία με τον βασιλιά των Αγγλοσαξόνων Εδουάρδο τον Πρεσβύτερο σύμφωνα με την οποία τον αναγνώριζαν σαν κυρίαρχο τους. Ο Ραγκνάλ πέθανε την επόμενη χρονιά, τα Χρονικά του Ούλστερ τον περιγράφουν ως "βασιλιά των ισχυρών ξένων και των σκοτεινών ξένων", τον διαδέχθηκε ο ξάδελφος του Σιθρίκ Κες.
Λαμπίμπ Μαϊνταλάνι

Ο Λαμπίμπ Μαϊνταλάνι (λατινικό αλφάβητο : Labib Majdalani, αραβικά :لبيب مجدلاني), ήταν Λιβανέζος ποδοσφαιριστής και αντισφαιριστής, πρωτοπόρος στα αθλήματα αυτά στον Λίβανο.
Εθνικό Μουσείο Επιστήμης και Τεχνολογίας «Λεονάρντο ντα Βίντσι»

Το Εθνικό Μουσείο Επιστήμης και Τεχνολογίας «Λεονάρντο ντα Βίντσι» () στο Μιλάνο είναι το μεγαλύτερο μουσείο επιστήμης και τεχνολογίας στην Ιταλία, και είναι αφιερωμένο στον Ιταλό ζωγράφο και επιστήμονα Λεονάρντο ντα Βίντσι. Άνοιξε στις 5 Φεβρουαρίου 1953 και εγκαινιάστηκε από τον πρωθυπουργό της Ιταλίας, Αλτσίντε ντε Γκάσπερι.

Το μουσείο, που βρίσκεται στην αρχαία μονή του Σαν Βιτόρε αλ Κόρπο του Μιλάνου, χωρίζεται σε επτά κύρια τμήματα:

* Υλικά
* Μεταφορές
* Ενέργεια
* Επικοινωνία
* Λεονάρντο ντα Βίντσι, Τέχνη και Επιστήμη
* Νέα όρια
* Επιστήμη για νέους ανθρώπους

Όλα τα τμήματα αυτά έχουν εργαστήρια ειδικά για παιδιά και νεαρούς μαθητές.
Σταύρος Γκέλιας

O Σταύρος Γκέλιας ("Stavros Ioulios Gkelias"), γεννημένος στις 20 Δεκεμβρίου 1996 στα Ιωάννινα της Ελλάδας , είναι Ελληνορουμάνος ποδοσφαιριστής. Αγωνίζεται ως κεντρικός επιθετικός στη ΣπόρτΦρόιντε Χάμπιχορστ. Τη σεζόν 2014-2015 ο Γκέλιας στο Αθλητικό Όμιλο Μαζαρακιας πέτυχε 11 γκολ και 7 ασίστ όταν ήταν 17 χρονών τότε το όνομα του μπήκε στη λίστα πολλών ομάδων. Μετά από αυτή τη χρονιά ο Γκέλιας τον Οκτώβριο του 2015 πήγε στο Τσάρσκο Σελο με μεταγραφή και 1 χρόνο συμβόλαιο σε έναν από τους ταχέως αναπτυσσόμενους συλλόγους της Βουλγαρίας. 
{| class="wikitable"
|+Σταύρος Γκέλιας
| colspan="4" |
! colspan="4" |Προσωπικές πληροφορίες
!Ημερ. γέννησης
| colspan="3" |20 Δεκεμβρίου 1996 (21 ετών)
!Τόπος γέννησης
| colspan="3" |Ιωάννινα
!Ύψος
| colspan="3" |1,83m
!Θέση
| colspan="3" |Επιθετικός
! colspan="4" |Πληροφορίες συλλόγου
!Ομάδα
| colspan="3" |ΣπορτΦρόιντε Χαμπινγκχορστ
!Νούμερο φανέλας
| colspan="3" |13
! colspan="4" |Ομάδες νέων
!
| colspan="3" |Θεσπρωτος
! colspan
Μπόριλ

Ο Μπόριλ (βουλγαρικά: Борил) ήταν αυτοκράτορας (τσάρος) της Βουλγαρίας από το 1207 έως το 1218. Ήταν γιος ανώνυμης αδελφής του προκατόχου του Καλογιάν. Μετά το θάνατο του Καλογιάν απροσδόκητα τον Οκτώβριο του 1207, ο Μπόριλ νυμφεύτηκε τη χήρα του, μια πριγκίπισσα των Κουμάνων, για να καταλάβει το θρόνο. Ο εξάδελφός του, ο Ιβάν Ασέν Α΄ έφυγε από τη Βουλγαρία, επιτρέποντας στον Μπόριλ να ενισχύσει τη θέση του. Οι άλλοι συγγενείς του, Στρεζ και Αλέξιος Σλαβ, αρνήθηκαν επίσης να τον αναγνωρίσουν ως νόμιμο μονάρχη. Ο Στρεζ κατέλαβε γη μεταξύ των ποταμών Στρούμα και Βαρντάρ με την υποστήριξη του Στεφάνου Β΄ των Νεμάνιτς της Σερβίας. Ο Αλέξιος Σλαβ εξασφάλισε την κυριαρχία του στα Όρη της Ροδόπης με τη βοήθεια του Ερρίκου Λατίνου αυτοκράτορα της Κωνσταντινούπολης.

Ο Μπόριλ ξεκίνησε ανεπιτυχείς στρατιωτικές εκστρατείες εναντίον της Λατινικής αυτοκρατορίας και του βασιλείου της Θεσσαλονίκης κατά τα πρώτα χρόνια της βασιλείας του. Συγκάλεσε Σύνοδο της Βουλγαρικής Εκκλησίας στις αρχές του 1211. Στη συνέλευση οι επίσκοποι καταδίκασαν τους Βογόμιλους για αίρεση. Μετά από μία εξέγερση που ξέσπασε εναντίον του στο Βίντιν μεταξύ του 1211 και του 1214, ζήτησε βοήθεια από τον Ανδρέα Β΄ της Ουγγαρίας, που έστειλε ενισχύσεις για να καταστείλει τις ταραχές. Συνήψε ειρήνη με τη Λατινική αυτοκρατορία στα τέλη του 1213 ή στις αρχές του 1214. Αφού ο Ερρίκος απεβίωσε το 1216 και ο Ανδρέας Β΄ εγκατέλειψε την Ουγγαρία για σταυροφορία, ο Ιβάν Ασέν Α΄ επέστρεψε στη Βουλγαρία. Καταδίκασε τον Μπόριλ, ο οποίος συνελήφθη και τυφλώθηκε στο Τάρνοβο το 1218.
Ανρί Φιλίπ Φαρόν

Ο Ανρί Φιλίπ Φαρόν (αραβικά : هنري فرعون , λατινικό αλφάβητο : Henri Philippe Pharaon ή Pharon), (Αλεξάνδρεια 1901 - 6 Αυγούστου 1993), ήταν Λιβανός συλλέκτης τέχνης, αθλητής, πολιτικός και επιχειρηματίας. Διαδραμάτισε καθοριστικό ρόλο στη διασφάλιση της ανεξαρτησίας του Λιβάνου από τη Γαλλία και υπηρέτησε ως υπουργός Εξωτερικών και άλλες θέσεις του Υπουργικού συμβουλίου. Μνημονεύεται επίσης ως πρωταθλητής της ειρηνικής συνύπαρξης μεταξύ χριστιανών και μουσουλμάνων.

Γεννήθηκε στην Αλεξάνδρεια και ήταν γιος του Φιλίπ Φαρόν, ενός πλούσιου λιβανέζου καθολικού Μελκίτη έμπορου στην Αλεξάνδρεια της Αιγύπτου. Τέσσερα χρόνια αργότερα, η οικογένειά του μετακόμισε στη Βηρυτό, όπου εκπαιδεύτηκε σε ιερατικές σχολές. Παρακολούθησε κολέγιο στην Ελβετία και έλαβε πτυχίο νομικής στο πανεπιστήμιο της Λυόν στη Γαλλία. Ο Φαραώ παντρεύτηκε την Noelie Cassar, κληρονόμο μιας πλούσιας μαλτέζικης οικογένειας από τη Γιάφα, το 1922, ενώ ήταν εθνικός πρωταθλητής τένις του Λιβάνου, είχαν ένα γιο, Naji Henri.

Ίδρυσε την "Αυστριακή-Λιβανέζικη Ένωση Φιλίας". Πιθανώς ήταν ο πλουσιότερος άνθρωπος του Λιβάνου κατά τη διάρκεια της μεγάλης διάρκειας της ζωής του, συνέβαλε στην ίδρυση ανεξάρτητου Λιβάνου και σχεδίασε τη λιβανέζικη σημαία. Γνωστός ως αυτός που ενθάρρυνε τη συνεργασία μεταξύ των Χριστιανών και των Μουσουλμάνων, ο Φαρόν αντέταξε τις παναραβικές προθέσεις του Riad El-Solh και βοήθησε να μετριάσει τη δύναμη του Αραβικού συνδέσμου. Υπηρέτησε στο λιβανικό κοινοβούλιο από το 1943 έως το 1946 και έπειτα ως υπουργός Εξωτερικών του Λιβάνου κατά διαστήματα από το 1945 έως το 1947. Μετά από αυτό αποχώρησε από την πολιτική για να επικεντρωθεί στα επιχειρηματικά συμφέροντα του.

Κατά τη διάρκεια του Λιβανέζικου εμφυλίου πολέμου 1975-1990, ο Φαρόν δεν πήρε καμιά πλευρά, προτιμώντας αντί αυτού να προχωρήσει στην επιδίωξη της συμφιλίωσης και της ειρήνης μεταξύ των αντιμαχόμενων φατριών. Στα επιχειρηματικά του ενδιαφέροντα περιλαμβάνονται η "Bank Pharaon" και η "Chiha", τις οποίες και ίδρυσε. Κατά τη διάρκεια της δεκαετίας του 1950 και της δεκαετίας του 1960 κατείχε το μεγαλύτερο αγωνιστικό ιστό των αραβικών αλόγων στον κόσμο.

Ο Φαρόν δολοφονήθηκε στην κρεβατοκάμαρά του στο ξενοδοχείο Carlton το 1993, μαχαιρώθηκε 16 φορές, επίσης βρέθηκαν μαχαιρωμένοι ο οδηγός και ο σωματοφύλακας του. Η αστυνομία υποψιάζεται ως πιθανό κίνητρο την ληστεία. Για να την δολοφονία του συνελήφθη ένας άνδρας.

Ένα από τα παλάτια του στη Βηρυτό ήταν ένα από τα ορόσημα αυτής της πόλης και καταστράφηκε εν μέρει κατά τον εμφύλιο πόλεμο και αργότερα πωλήθηκε στη βασιλική οικογένεια της Σαουδικής Αραβίας. Η πρώην κατοικία της Βηρυτού είναι τώρα το Ιδιωτικό Μουσείο του Robert Mouawad, όπου στεγάζεται συλλογή από αραβικά, ελληνικά και βυζαντινά αρχαιολογικά ευρήματα. Κατά τη διάρκεια της ζωής του, ο Φαρόν απέκτησε διεθνή φήμη ως συλλέκτης τέχνης και αρχαιοτήτων, πολλά από τα οποία συγκέντρωσε στο αρχοντικό που βρίσκεται στην πράσινη γραμμή της Βηρυτού. Σύμφωνα με τους New York Times, η κατοικία είναι ένα "ανάκτορο [που] μοιάζει με ένα γοτθικό κάστρο με ένα πλήθος ελληνικών και ρωμαϊκών αγαλμάτων και σαρκοφάγων στον περιφραγμένο κήπο".
Γιώργος Ζουράρις

Ο Γιώργος Ζουράρις (1899 - 2001) ήταν Έλληνας γιατρός σεξολόγος και αντιστασιακός.
Τζανμπαττίστα Πιττόνι

Ο Τζανμπαττίστα Πιττόνι (ιταλ. "Giambattista Pittoni", (6 Ιουνίου 1687 - 6 Νοεμβρίου 1767) ήταν ζωγράφος του τέλους του μπαρόκ ή του Ροκοκό.
Ήταν από τους ιδρυτές της Ακαδημίας Καλών Τεχνών της Βενετίας, της οποίας το 1758 έγινε ο δεύτερος πρόεδρος και διαδέχτηκε την Elisa Viola Tiepolo.
Χειμερινοί Παραολυμπιακοί Αγώνες 2018

Οι Χειμερινοί Παραολυμπιακοί Αγώνες 2018 (Χάνγκουλ: 평창 동계 패럴림픽 · Χάντζα: 平昌 冬季 패럴림픽 · RR : "Pyeongchang Donggye Paereollimpik"), γνωστοί ως 12οι Χειμερινοί Παραολυμπιακοί Αγώνες και ως Πιόνγκτσανγκ 2018, είναι μια διεθνής χειμερινή αθλητική διοργάνωση για αθλητές με αναπηρίες που διοργανώνεται από την Διεθνή Παρολυμπιακή Επιτροπή και που πραγματοποιείται στην Πιόνγκτσανγκ της Νότιας Κορέας από τις 9 έως τις 18 Μαρτίου 2018. 

Αθλητές από 49 Παρολυμπιακές Επιτροπές συμμετέχουν σε αυτούς τους Αγώνες, οι οποίοι σηματοδοτούν την πρώτη φορά που η Νότια Κορέα φιλοξενεί Χειμερινούς Παρολυμπιακούς Αγώνες και την δεύτερη φορά που Παραολυμπιακοί Αγώνες πραγματοποιούνται σε αυτή την χώρα, μετά τους Θερινούς Παραολυμπιακούς Αγώνες του 1988 στην Σεούλ.
Η Μορφή του Νερού

Η Μορφή του Νερού (πρωτότυπος τίτλος: The Shape of Water) είναι αμερικανική δραματική ταινία φαντασίας του 2017 σε σκηνοθεσία του Γκιγιέρμο Ντελ Τόρο και σε σενάριο του ίδιου και της Βανέσα Τέιλορ. Κέρδισε το Όσκαρ Καλύτερης Ταινίας στην 90ή απονομή της Ακαδημίας.
Έθελχελμ

Ο Έθελχελμ ("Æthelhelm", πέθανε μετά την δεκαετία του 880) μέλος του Οίκου του Ουέσσεξ ήταν ο μεγαλύτερος από τους δυο γνωστούς γιους του Έθελρεντ του Ουέσσεξ και του Κεντ βασιλέως του Ουέσσεξ την περίοδο 865 - 871. Ο πατέρας τους πέθανε (871) και οι δυο γιοι του σε βρεφική ακόμα ηλικία κρίθηκαν ανίκανοι να κληρονομήσουν τον θρόνο ο οποίος πέρασε στον θείο τους Αλφρέδο τον Μέγα. Η μόνη αναφορά σχετικά με τον Έθελχελμ ήταν η εμφάνιση του ονόματος του στην διαθήκη του Αλφρέδου στα μέσα της δεκαετίας του 880 και πέθανε πρόωρα πιθανότατα την επόμενη δεκαετία. 
Η μητέρα του Έθελχελμ ήταν πιθανότατα η Γούλφθριθ του Ουέσσεξ.